**პროექტი**

**აჭარის ავტონომიური რესპუბლიკის უმაღლესი საბჭოს**

**რეგლამენტი**

**აჭარის ავტონომიური რესპუბლიკის უმაღლესი საბჭოს**

**რეგლამენტში ცვლილების შეტანის შესახებ**

**მუხლი 1.** აჭარის ავტონომიური რესპუბლიკის უმაღლესი საბჭოს რეგლამენტში (საქართველოს საკანონმდებლო მაცნე (www.matsne.gov.ge), 10.04.2019, სარეგისტრაციო კოდი: 010240080.51.056.016040) შეტანილ იქნეს შემდეგი ცვლილება:

**1. 31-ე მუხლის მე-4 პუნქტი ჩამოყალიბდეს შემდეგი რედაქციით:**

„4. კომიტეტის თავმჯდომარე აირჩევა ღია კენჭისყრით“.

**2. 141-ე მუხლის:**

**ა) სათაური ჩამოყალიბდეს შემდეგი რედაქციით:**

**„კანონმდებლობით გათვალისწინებულ თანამდებობის პირთა არჩევა, დანიშვნაზე თანხმობის მიცემა“**

**ბ) მე-5 პუნქტი ჩამოყალიბდეს შემდეგი რედაქციით:**

„5. ამ მუხლით გათვალისწინებული პირების არჩევა/დანიშვნაზე თანხმობის მიცემა ხდება ღია კენჭისყრით.“.

**3. 145-ე მუხლის:**

**ა) პირველი პუნქტი ჩამოყალიბდეს შემდეგი რედაქციით:**

„1. უმაღლესი საბჭო, თავისი შემადგენლობიდან, უმაღლესი საბჭოს სხდომაზე დამსწრე წევრთა უმრავლესობით, მაგრამ უმაღლესი საბჭოს სრული შემადგენლობის არანაკლებ ერთი მესამედისა, ღია კენჭისყრით ირჩევს საჯარო სამსახურის საბჭოს 1 წევრს.

**ა) მე-9 პუნქტი ჩამოყალიბდეს შემდეგი რედაქციით:**

„9. უმაღლესი საბჭოს მიერ არჩეული საჯარო სამსახურის საბჭოს წევრი, საჯარო სამსახურის საბჭოდან გამოწვეულად ჩაითვლება თუ აღნიშნულ გადაწყვეტილებას მხარს დაუჭერს უმაღლესი საბჭოს სხდომაზე დამსწრე წევრთა უმრავლესობა, მაგრამ უმაღლესი საბჭოს სრული შემადგენლობის არანაკლებ ერთი მესამედისა. გადაწყვეტილება მიიღება ღია კენჭისყრით.“.

**მუხლი 2.** ეს რეგლამენტი ამოქმედდეს გამოქვეყნებისთანავე.

აჭარის ავტონომიური რესპუბლიკის

უმაღლესი საბჭოს თავმჯდომარე დავით გაბაიძე

ბათუმი,

2023 წლის

№

**განმარტებითი ბარათი**

**აჭარის ავტონომიური რესპუბლიკის უმაღლესი საბჭოს რეგლამენტის პროექტზე – „აჭარის ავტონომიური რესპუბლიკის უმაღლესი საბჭოს რეგლამენტში**

**ცვლილების შეტანის შესახებ“**

**ა) ზოგადი ინფორმაცია რეგლამენტის პროექტის შესახებ:**

**ა.ა) რეგლამენტის პროექტის მიღების მიზეზი;**

უმაღლესი საბჭოს საქმიანობის პრაქტიკაში პერიოდულად იკვეთება საკითხები, რომლებიც საკანონმდებლო დონეზე საჭიროებენ დაზუსტებას ან ახლებურ რეგულირებას. ამ მიზნით, რეგლამენტში პერიოდულად ხორციელდება ცვლილებები საკანონმდებლო პროცესის უფრო ეფექტიანად განხორციელების, ასევე უმაღლესი საბჭოს საქმიანობასთან დაკავშირებული ნორმებისა და რეგულაციების დახვეწის თვალსაზრისით. წარმოდგენილი რეგლამენტის პროექტით ხდება თანამდებობის პირთა არჩევის/დანიშვნაზე თანხმობის მიცემის კენჭისყრის ფორმის ცვლილება. აღნიშნული ცვლილება არ შეეხება უმაღლესი საბჭოს თავმჯდომარის და თავმჯდომარის მოადგილის კენჭისყრის ფორმას, რადგანაც აჭარის ავტონომიური რესპუბლიკის კონსტიტუციის მე-18 მუხლით დადგენილია მათი ფარული კენჭისყრით არჩევა.

**ა.ბ) რეგლამენტის პროექტის მიზანი;**

პროექტის მიზანია, უმაღლესი საბჭოს რეგლამენტით გათვალისწინებული თანამდებობის პირების არჩევის/დანიშვნაზე თანხმობის მიცემის ფარული კენჭისყრის ფორმის ღია კენჭისყრით ცვლილება.

**ა.გ) რეგლამენტის პროექტის არსი;**

რეგლამენტის პროექტით იცვლება უმაღლესი საბჭოს მიერ თანამდებობის პირების თანამდებობაზე არჩევის/დანიშვნაზე თანხმობის მიცემის თაობაზე გადაწყვეტილების ფარული კენჭისყრით მიღების წესი და შესაბამის გადაწყვეტილებას უმაღლესი საბჭო მიიღებს ღია კენჭისყრის საფუძველზე. აღნიშნულის გათვალისწინებით ცვლილება შედის უმაღლესი საბჭოს რეგლამენტის 31-ე მუხლში (კომიტეტის თავმჯდომარის არჩევა), 141-ე მუხლში (უსკოს თავმჯდომარის და წევრების არჩევა, გენერალური აუდიტორისთვის აჭარის ავტონომიურ რესპუბლიკაში სახელმწიფო აუდიტის სამსახურის სტრუქტურული ერთეულის ხელმძღვანელის დანიშვნაზე თანხმობის მიცემა) და 145-ე მუხლში (საჯარო სამსახურის საბჭოს წევრის არჩევა და მისი აღნიშნული საბჭოდან გამოწვევა).

**ბ) რეგლამენტის პროექტის ფინანსური დასაბუთება:**

**ბ.ა) რეგლამენტის პროექტის მიღებასთან დაკავშირებით აუცილებელი ხარჯების დაფინანსების წყარო;**

რეგლამენტისპროექტი არ საჭიროებს დამატებით ხარჯებს.

**ბ.ბ) რეგლამენტის პროექტის გავლენა აჭარის ავტონომიური რესპუბლიკის რესპუბლიკური ბიუჯეტის საშემოსავლო ნაწილზე;**

რეგლამენტის პროექტი არ მოახდენს გავლენას ბიუჯეტის საშემოსავლო ნაწილზე.

**ბ.გ) რეგლამენტის პროექტის გავლენა აჭარის ავტონომიური რესპუბლიკის რესპუბლიკური ბიუჯეტის ხარჯვით ნაწილზე;**

რეგლამენტის პროექტი არ იქონიებს გავლენას ბიუჯეტის ხარჯვით ნაწილზე.

**ბ.დ) აჭარის ავტონომიური რესპუბლიკის ახალი ფინანსური ვალდებულებები;**

რეგლამენტის პროექტის მიღება არ წარმოქმნის ახალ ფინანსურ ვალდებულებებს.

**ბ.ე) რეგლამენტის პროექტის მოსალოდნელი ფინანსური შედეგები იმ პირთათვის, რომელთა მიმართაც ვრცელდება რეგლამენტის პროექტის მოქმედება;**

რეგლამენტის პროექტის მიღება არ იქონიებს ფინანსურ შედეგს იმ პირებზე, რომლებზეც ვრცელდება მისი მოქმედება.

**ბ1) ბავშვის უფლებრივ მდგომარეობაზე რეგლამენტის პროექტის ზეგავლენის შეფასება:**

რეგლამენტის პროექტი გავლენას არ ახდენს ბავშვის უფლებრივ მდგომარეობაზე.

**ბ​2) გენდერული თანასწორობის მდგომარეობაზე რეგლამენტის პროექტის მოსალოდნელი ზეგავლენის შეფასება:**

რეგლამენტის პროექტს არა აქვს მოსალოდნელი ზეგავლენა გენდერული თანასწორობის მდგომარეობაზე.

**გ) რეგლამენტის პროექტის მომზადების პროცესში მიღებული კონსულტაციები:**

**გ.ა) სახელმწიფო, არასახელმწიფო ან/და საერთაშორისო ორგანიზაცია/დაწესებულება, ექსპერტები, რომლებმაც მონაწილეობა მიიღეს რეგლამენტის პროექტის შემუშავებაში;**

ასეთი არ არსებობს

**გ.ბ) რეგლამენტის პროექტის შემუშავებაში მონაწილე ორგანიზაციის (დაწესებულების) ან/და ექსპერტის შეფასება რეგლამენტის პროექტის მიმართ;**

რეგლამენტის პროექტის შემუშავებაში მონაწილეობა არ მიუღიათ.

**დ) რეგლამენტის პროექტის ავტორი.**

აჭარის ავტონომიური რესპუბლიკის უმაღლესი საბჭოს წევრები ვლადიმერ მგალობლიშვილი, დავით გაბაიძე.

**ე) რეგლამენტის პროექტის ინიციატორი.**

აჭარის ავტონომიური რესპუბლიკის უმაღლესი საბჭოს საკონსტიტუციო, იურიდიულ და საპროცედურო საკითხთა კომიტეტი.

**პროექტი**

**აჭარის ავტონომიური რესპუბლიკის**

**კანონი**

**„აჭარის ავტონომიური რესპუბლიკის უმაღლესი საბჭოს არჩევნების შესახებ“**

**აჭარის ავტონომიური რესპუბლიკის კანონში ცვლილების შეტანის თაობაზე**

**მუხლი 1.** „აჭარის ავტონომიური რესპუბლიკის უმაღლესი საბჭოს არჩევნების შესახებ“ აჭარის ავტონომიური რესპუბლიკის კანონის (საქართველოს საკანონმდებლო მაცნეს ვებგვერდი, ([www.matsne.gov.ge](http://www.matsne.gov.ge)) 29.06.2012, სახელმწიფო სარეგისტრაციო კოდი: 010240020.30.056.016015) მე-13 მუხლის მე-12 პუნქტი ჩამოყალიბდეს შემდეგი რედაქციით:

„12. აჭარის ავტონომიური რესპუბლიკის მთავრობის თავმჯდომარის მიერ უსკოს თავმჯდომარეობის/წევრობის კანდიდატების უმაღლესი საბჭოსათვის წარდგენიდან არაუგვიანეს 14 დღისა, უმაღლესი საბჭო ღია კენჭისყრით, უმაღლესი საბჭოს რეგლამენტით დადგენილი წესით ირჩევს უსკოს თავმჯდომარეს/წევრებს. თითოეულ კანდიდატს ცალ-ცალკე ეყრება კენჭი. უსკოს თავმჯდომარე/წევრი არჩეულად ჩაითვლება, თუ მას მხარს დაუჭერს უმაღლესი საბჭოს სიითი შემადგენლობის უმრავლესობა. თუ ამ პირთა რაოდენობა ასარჩევ რაოდენობაზე მეტი აღმოჩნდა, არჩეულად ჩაითვლება მათ შორის საუკეთესო შედეგის მქონე კანდიდატი/კანდიდატები. თუ კანდიდატების მიერ მიღებულ ხმათა თანაბრობის გამო გამარჯვებული ვერ გამოვლინდა, ამ კანდიდატებს დაუყოვნებლივ ეყრებათ კენჭი მათ შორის გამარჯვებულის გამოვლენამდე.“.

**მუხლი 2.** ეს კანონი ამოქმედდეს გამოქვეყნებისთანავე.

აჭარის ავტონომიური რესპუბლიკის

მთავრობის თავმჯდომარე თორნიკე რიჟვაძე

ბათუმი,

2023 წლის

№

**განმარტებითი ბარათი**

**აჭარის ავტონომიური რესპუბლიკის კანონის პროექტზე**

**„აჭარის ავტონომიური რესპუბლიკის უმაღლესი საბჭოს არჩევნების შესახებ“ აჭარის ავტონომიური რესპუბლიკის კანონში ცვლილების შეტანის თაობაზე**

**ა) ზოგადი ინფორმაცია კანონის პროექტის შესახებ:**

**ა.ა) კანონის პროექტის მიღების მიზეზი:**

კანონპროექტის მიღების მიზეზია აჭარის ავტონომიური რესპუბლიკის უმაღლესი საბჭოს რეგლამენტში განსახორციელებელი ცვლილებები, რომლის შესაბამისად, ხდება თანამდებობის პირთა არჩევის/დანიშვნაზე თანხმობის მიცემის კენჭისყრის ფორმის ცვლილება. კერძოდ, პროექტით გათვალისწინებულია აჭარის ავტონომიური რესპუბლიკის უმაღლესი საარჩევნო კომისიის თავმჯდომარის/წევრების ფარული კენჭისყრით არჩევის ნაცვლად მათი ღია კენჭისყრით არჩევა.

**ა.ბ) კანონის პროექტის მიზანი:**

კანონპროექტის მიზანია, „აჭარის ავტონომიური რესპუბლიკის უმაღლესი საბჭოს არჩევნების შესახებ“ აჭარის ავტონომიური რესპუბლიკის კანონის და უმაღლესი საბჭოს რეგლამენტის ერთმანეთთან შესაბამისობა.

**ა.გ) კანონის პროექტის ძირითადი არსი:**

კანონპროექტის შესაბამისად, ცვლილება შედის „აჭარის ავტონომიური რესპუბლიკის უმაღლესი საბჭოს არჩევნების შესახებ“ აჭარის ავტონომიური რესპუბლიკის კანონის მე-13 მუხლის მე-12 პუნქტში, რომლის თანახმად უსკოს თავმჯდომარის/წევრების არჩევა მოხდება ღია კენჭისყრით.

**ბ) კანონპროექტის ფინანსური დასაბუთება:**

**ბ.ა) კანონპროექტის მიღებასთან დაკავშირებით აუცილებელი ხარჯების დაფინანსების წყარო;**

კანონპროექტი არ საჭიროებს დამატებით ხარჯებს.

**ბ.ბ) კანონპროექტის გავლენა აჭარის ავტონომიური რესპუბლიკის რესპუბლიკური ბიუჯეტის საშემოსავლო ნაწილზე;**

კანონპროექტი არ მოახდენს გავლენას ბიუჯეტის საშემოსავლო ნაწილზე.

**ბ.გ) კანონპროექტის გავლენა აჭარის ავტონომიური რესპუბლიკის რესპუბლიკური ბიუჯეტის ხარჯვით ნაწილზე;**

კანონპროექტი არ იქონიებს გავლენას ბიუჯეტის ხარჯვით ნაწილზე.

**ბ.დ) აჭარის ავტონომიური რესპუბლიკის ახალი ფინანსური ვალდებულებები;**

კანონპროექტის მიღება არ წარმოქმნის ახალ ფინანსურ ვალდებულებებს.

**ბ.ე) კანონპროექტის მოსალოდნელი ფინანსური შედეგები იმ პირთათვის, რომელთა მიმართაც ვრცელდება კანონპროექტის მოქმედება;**

კანონპროექტის მიღება არ წარმოშობს ფინანსურ შედეგებს.

**ბ1) ბავშვის უფლებრივ მდგომარეობაზე კანონის პროექტის ზეგავლენის შეფასება:**

კანონის პროექტი უშუალო გავლენას არ ახდენს ბავშვის უფლებრივ მდგომარეობაზე.

**ბ​2) გენდერული თანასწორობის მდგომარეობაზე კანონპროექტის მოსალოდნელი ზეგავლენის შეფასება:**

კანონპროექტს არა აქვს მოსალოდნელი ზეგავლენა გენდერული თანასწორობის მდგომარეობაზე.

**გ) კანონის პროექტის მომზადების პროცესში მიღებული კონსულტაციები:**

**გ.ა) სახელმწიფო, არასახელმწიფო ან/და საერთაშორისო ორგანიზაცია/დაწესებულება, ექსპერტები, რომლებმაც მონაწილეობა მიიღეს კანონპროექტის შემუშავებაში;**

ასეთი არ არსებობს.

**გ.ბ) კანონის პროექტის შემუშავებაში მონაწილე ორგანიზაციის (დაწესებულების) ან/და ექსპერტის შეფასება კანონპროექტის მიმართ;**

ასეთი არ არსებობს.

**დ) კანონის პროექტის ავტორი.**

აჭარის ავტონომიური რესპუბლიკის უმაღლესი საბჭოს წევრები ვლადიმერ მგალობლიშვილი, დავით გაბაიძე.

**ე) კანონის პროექტის ინიციატორი.**

აჭარის ავტონომიური რესპუბლიკის უმაღლესი საბჭოს საკონსტიტუციო, იურიდიულ და საპროცედურო საკითხთა კომიტეტი.